Datum: 6. 7. 2022

ZADEVA: POJASNILO 2 K RAZPISNI DOKUMENTACIJI ŠT. **JPE-SPV-256/22 - Dobava kemikalij in laboratorijskega materiala za potrebe proizvodnje po sklopih**

1. **Dne 4. 7. 2022 smo prejeli vprašanje potencialnega ponudnika z naslednjo vsebino:**

»4.sklop poz.47 in 50 sta enaki, podvojeni. Ali je to v redu ali ponudimo obakrat?«

Odgovor naročnika na zgornje vprašanje potencialnega ponudnika:

Prišlo je do tipkarske napake. Ponudnik v 4. sklopu celotnega predračuna popisa blaga poda ceno na enoto mere za artikel naveden v 50. poziciji.

Naročnik pri 4. sklopu briše 47. pozicijo iz celotnega predračuna popisa blaga.

1. **Dne 4. 7. 2022 smo prejeli vprašanje potencialnega ponudnika z naslednjo vsebino:**

»Glede na vaše odgovore številka 2 in 3 (pojasnilo št. 1) vam še enkrat pošiljamo vprašanje za pozicijo 21 STANDARD RAZT. NATRIJ 1000 PPM Na 100ml Enkrat ste navedli naj bo standard za AAS , v naslednjem odgovoru pa- Vsi spodaj navedeni standardi se uporabljajo za spekrtofotometrične analize, razen standard za natrij se uporablja za ion selektivno metodo. Kaj torej želite pri standardu STANDARD RAZT. NATRIJ 1000 PPM Na 100ml ali ponudimo AAS ali IC standard?«

Odgovor naročnika na zgornje vprašanje potencialnega ponudnika:

Pri STANDARD RAZT. NATRIJ 1000 PPM Na 100ml gre za ionselektivno metodo (ISE) tako, da lahko ponudite AAS standard.

1. **Dne 4. 7. 2022 smo prejeli vprašanje potencialnega ponudnika z naslednjo vsebino:**

»Zahteve glede referenc so: Naročnik zahteva, da ima gospodarski subjekt pri posameznem sklopu v obdobju od 1. 1. 2018 do datuma oddaje ponudbe najmanj dve (2) referenci, s katero dokazuje, da je v enem letu določenemu kupcu uspešno dobavljal blago (kemikalije) in material, enake kvalitete kot je predmet javnega naročila. Vrednost dobav brez DDV za posamezno referenco ne sme biti nižja od vrednosti, ki je navedena v spodnji razpredelnici za posamezni sklop predmeta javnega naročila:

Ali lahko priložimo potrjena referenčna potrdila iz prejšnjega razpisa JN003414-2020-W01, saj tista tudi zajemajo obdobje, ki ga navajate sedaj in vrednost ( v prejšnjem razpisu so bile namreč mejne vrednosti celo višje)?«

Odgovor naročnika na zgornje vprašanje potencialnega ponudnika:

Ponudnik lahko predloži referenčno potrdilo tudi na drugih potrjenih obrazcih, v kolikor taki obrazci (referenčna potrdila) potrjujejo in vsebujejo vse zahtevane podatke naročnika (vključno z zahtevanim obdobjem) in so v skladu z določili razpisne dokumentacije.

1. **Dne 4. 7. 2022 smo prejeli vprašanje potencialnega ponudnika z naslednjo vsebino:**

»Prosimo za podaljšanje roka za oddajo ponudbe, saj je nabor artiklov velik, pridobiti moramo potrjena potrdila za reference in cene dobaviteljev, ki jih je veliko, še zlasti, če se prijavljamo na skoraj vse sklope. Pripraviti hočemo najugodnejšo in pravilno ponudbo, za to potrebujemo več časa. Prosimo za razumevanje in za podaljšanje roka za oddajo ponudb. Vnaprej hvala.«

Odgovor naročnika na zgornje vprašanje potencialnega ponudnika:

Naročnik je Obvestilo o naročilu male vrednosti (NMV1) na Portalu javnih naročil objavil dne 23.6.2022. Naročnik ne bo podaljšal roka za oddajo ponudbe.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

ker se kot ponudniki na področju predmeta javnega naročila soočamo s čedalje več obvestili proizvajalcev oziroma dobaviteljev o nenadnih povečanjih cen zaradi okoliščin, povezanih z višjo silo - posledica epidemije, vojna v Ukrajini, sprememba cen surovin in energentov, prevoznih stroškov, pomanjkanjem surovin in izdelkov, dvig inflacije in ostala dogajanja na katera nimamo vpliva, vas pozivamo, da tudi skladno z usmeritvami MJU, v razpisni dokumentaciji oz. pogodbi, predvidite možnost spremembe cene, v skladu s 1. in 3. točko prvega odstavka 95. člena ZJN-3, po kateri se lahko pogodba o izvedbi javnega naročila spremeni brez novega postopka javnega naročanja:

- če je sprememba, ne glede na njeno denarno vrednost, predvidena v prvotni dokumentaciji v zvezi z oddajo javnega naročila

- če je sprememba potrebna zaradi okoliščin, ki jih skrben naročnik ni mogel predvideti (v tem primeru zvišanje ne sme preseči 30% vrednosti prvotne pogodbe o izvedbi javnega naročila, pod pogojem, da takšne spremembe ne spremenijo splošne narave pogodbe o izvedbi javnega naročila.)

Prilagamo izsek iz mnenja MJU, ki le potrjuje ustreznost naših navedb:

»Pri vprašanju, ali je dopustno, da se cene po sklenjenih pogodbah spremenijo na način, da se cene blaga povišajo za odstotek zvišanja cen na trgu, je potrebno odgovoriti, da 3. točka prvega odstavka 95. člena ZJN-3 dovoljuje spremembo, ki je nastala zaradi okoliščin, ki jih skrben naročnik ni mogel predvideti. Na drugi strani pa to pomeni, da mora iti za takšno situacijo, kjer se ponudnik lahko utemeljeno sklicuje na spremenjene okoliščine (že zgoraj pojasnjene), saj v primeru monetarnega nominalizma (če ni določeno kaj drugega oz. se stranki nista dogovorili drugače), OZ ne predvideva možnosti spremembe cen. Ker pa OZ, v primeru, da dobavitelj oz. izvajalec predlaga razvezo zaradi spremenjenih okoliščin, dopušča, da naročnik predlaga oz. privoli v to, da se ustrezni pogodbeni pogoji pravično spremenijo (v tem primeru cena), je z vidika ZJN-3 to v tem segmentu mogoče, vendar le do tiste razlike v ceni, ki je kot razlika na trgu dokazljiva, le za tiste elemente, za katere se je dejansko povečala, le za čas od nastanka višjih cen in obvestila dobavitelja oz. izvajalca o tem (in ne od začetka veljavnosti pogodbe) in seveda le za primere, ki jih dobavitelj oz. izvajalec ni mogel predvideti v času oddaje ponudbe.«

Zato vas pozivamo, da v izogib naknadnim odstopom od pogodb in težavam z oskrbo, dopustite in v razpisni dokumentaciji in pogodbi previdite možnost spremembe cene v času veljavnosti pogodbe, v primeru spremembe cen posameznega predmeta pogodbe (posameznega blaga oziroma artikla) do 30%, in sicer na način da se cene povečajo sorazmerno povečanju spremembam cen (npr.: v primeru povečanja cen v višini 10% se lahko poveča cena tega blaga le za 10%, v primeru povečanja cen v višini 25% se lahko poveča cena tega blaga le za 25%...). Sprememba cen bi se dokazovala z izjavo proizvajalca oziroma partnerja proizvajalca o spremembi cen v določeni višini oziroma odstotku v času po sklenitvi okvirnega sporazuma oz. pogodbe, glede na čas od oddaje ponudbe.

Fiksne cene za celotno obdobje trajanja pogodbe, vam lahko v primeru neupoštevanja našega predloga, ponudniki zagotavljamo le tako, da sedaj podamo toliko višjo ceno, da bomo lahko zagotavljali dobavo za celotno obdobje brez izgube, kar pa bo pomenilo nepotrebno povišanje cen in preseganje zagotovljene vrednosti vašega javnega naročila, kar pa ni v skladu z gospodarnim ravnanjem porabe javnega denarja.

Predlagamo naslednji popravek:

Naročnik dopušča spremembe cen v obdobju veljavnosti pogodbe le v primeru, da nastanejo okoliščine, ki jih nobena od pogodbenih strank ni mogla predvideti in nanje tudi nima vpliva, kot npr.: sprememba valutnega tečaja, uvedba raznih dajatev (carine, takse, trošarine), naravne nesreče, vojna, sprememba cen surovin, kot je opredeljeno v 95. členu ZJN-3.

Spremembe cene v času veljavnosti pogodbe so mogoče le v primeru spremembe cen posameznega predmeta pogodbe (posameznega blaga oziroma artikla) do maksimalno 30%, in sicer na način da se cene povečajo sorazmerno povečanju spremembi cen (kot npr. :v primeru povečanja cen v višini 10% se lahko poveča cena tega blaga le za 10%, v primeru povečanja cen v višini 25% se lahko poveča cena tega blaga le za 25%...). Sprememba cen se dokazuje z izjavo proizvajalca oziroma partnerja proizvajalca o spremembi cen v določeni višini oziroma odstotku, v času po sklenitvi okvirnega sporazuma oz. pogodbe, glede na čas od oddaje ponudbe. Ponudnik mora pred uveljavljanjem spremembe cen, predložiti naročniku zahtevek za spremembo cen z dokazili o upravičenosti predlagane spremembe. Vse razloge za spremembo je potrebno medsebojno uskladiti, pisno obrazložiti in dokumentirati.

V primeru, da bodo izpolnjeni dogovorjeni pogoji za spremembo cene artiklov iz ponudbenega predračuna, bosta stranki te pogodbe spremembo cene uredili s sklenitvijo aneksa k pogodbi

Lep pozdrav.«

Odgovor naročnika na zgornje vprašanje potencialnega ponudnika:

Naročnik bo za posamezni sklop sklenil okvirni sporazum za obdobje 1 (enega) leta. Naročnik ne bo spreminjal besedila 4. člena osnutka okvirnega sporazuma.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

»PRAVILNIK o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja« govori o tem, kako se v pogodbe daljše od 1 leta, vgradi možnost valorizacije. Zaradi tega vas pozivamo, da upoštevate 9. člen pravilnika, ki pravi

»Določbe tega pravilnika morajo subjekti upoštevati pri sklepanju pogodb, in jih v ta namen upoštevati že pri oblikovanju osnutkov razpisne dokumentacije, katera se pripravlja v skladu s predpisi, ki urejajo javna naročila, oziroma pri pripravi druge dokumentacije, ki je podlaga za posredovanje ponudbe ali vloge druge stranke.«

in v pogodbo vključite člen o valorizaciji denarnih obveznosti, kot je določeno v pravilniku.

Predlagamo naslednjo dikcijo v pogodbi, ki je v skladu z navedenim pravilnikom:

Valorizacija denarnih obveznosti, ki temelji na povišanju indeksa cen iz 1. točke prvega odstavka prejšnjega člena, se lahko prvič izvede:

1. po preteku enega leta od sklenitve pogodbe in

2. ko kumulativno povečanje dogovorjenega indeksa cen preseže 4% vrednosti, šteto od preteka enega leta od sklenitve pogodbe.

Nadaljnja povišanja se lahko izvedejo, ko kumulativno povečanje dogovorjenega indeksa cen ponovno preseže 4% vrednosti od zadnjega povišanja denarnih obveznosti. Povišanje denarnih obveznosti lahko znaša največ 80% povišanja indeksa cen.

Lep pozdrav.«

Odgovor naročnika na zgornje vprašanje potencialnega ponudnika:

Naročnik bo za posamezni sklop sklenil okvirni sporazum za obdobje 1 (enega) leta, zato zgoraj navedeno besedilo ne more upoštevati.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Spoštovani

sklop 7 IKA

VENTILATOR AKSIALNI KAT.ŠT.189370 IKA, podana kataloška številka pri proizvajalcu IKA ne obstaja, zato vas prosimo za pravilno kataloško oznako, da lahko ponudimo popoln sklop

Hvala«

Odgovor naročnika na zgornje vprašanje potencialnega ponudnika:

Kataloška številka za ventilator je Kat. Št.: 7164800 Fan.

Naročnik spreminja besedilo pri 7. sklopu celotnega predračuna popisa blaga, 37. pozicija, ki se na novo glasi:

|  |  |  |  |  |  |
| --- | --- | --- | --- | --- | --- |
| **Zap.št.** | **Material** | **Kratki tekst** | **Proizvajalec, kataloška št. ali enakovredni material** | **Predvidena količina zaobdobje 12 mesecev** | **EM** |
| 37 | 3020241 | VENTILATOR AKSIALNI KAT.ŠT. 7164800 Fan | IKA, Kat.št. 7164800 | 1 | KOS |

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Pozdravljeni,

sklop 4

Pozicija 153: Kapalna steklenica 100 ml s kapalko.

Imamo dva vprašanja.

1. Tukaj ponudmo le kapalno steklenico? BREZ kapalke?

2. Vam lahko ponudimo rjavo steklenico, 100 mL? Kapalka pa bo seveda prozorna.

Hvala.

Lep pozdrav,«

Odgovor naročnika na zgornje vprašanje potencialnega ponudnika:

1. Naročnik zahteva kapalno steklenico 100ml s kapalko, kot je napisano.

2. Naročnik zahteva prozorno steklenico, kot je napisano.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

SKLOP 4

POZICIJA 148 : pladenj 600X300, nizek

Vam lahko ponudimo pladenj z dimenzijami 450x350mm?

Hvala.

Lep pozdrav,«

Odgovor naročnika na zgornje vprašanje potencialnega ponudnika:

Ne (glej tudi odgovor na 21. vprašanje tega pojasnila).

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Pozdravljeni,

Dobavni roki

Čeprav so zahtevani dobavni roki primerni za velik nabor želenih artiklov, imamo že sedaj za določene artikle (še posebej plastika-konice, pipete, epruvete, ipd.) dobavne roke od 4-6 mesecev, zato smo ponudniki tukaj v dilemi ali sploh ponujati. Zato vas prosimo za razumevanje oz. da spremenite določila na način, da naročanje blaga poteka tako, da rok dobave na lokacijo naročnika ob vsakem povpraševanju, naročilu sporoči prodajalec, v kolikor ob povpraševanju oziroma naročilu ne more zagotoviti dobave v roku 10 dni oziroma v primeru naročila pod nujno v 48 urah. V kolikor bi bil dobavni rok, kot vam ga sporoči prodajalec za vas nesprejemljiv, ima prodajalec možnost, da predlaga drugo enakovredno blago (v kolikor ga ima na zalogi oziroma ga lahko dobavi), ki je skladno z vašimi tehničnimi specifikacijami in ki ga lahko dobavi v krajšem roku. V kolikor bi bilo naročniku drugo enakovredno blago in/ali dobavni rok za drugo enakovredno blago za naročnika nesprejemljiv oziroma prodajalec ne more ponuditi enakovrednega blaga, ima naročnik možnost, da pošlje povpraševanje med sklenitelje okvirnega sporazuma in blago kupi od drugega najugodnejšega prodajalca - sklenitelja okvirnega sporazuma. V zvezi s tem tako predlagamo naročniku, da predvidi sklenitev okvirnega sporazuma z več ponudniki in odpiranje konkurence med njimi.

Za razumevanje se zahvaljujemo.«

Odgovor naročnika na zgornje vprašanje potencialnega ponudnika:

Naročnik besedila navedenega v tretjem odstavku 7. člena osnutka okvirnega sporazuma ne bo spreminjal. Le ta se glasi:

»Izvajalec bo naročniku blago iz 2. člena tega okvirnega sporazuma dobavil v skladu s pariteto DDP Ljubljana (Incoterms 2020), skladišče naročnika – razloženo, in sicer v roku \_\_ (\_\_\_\_\_\_\_\_\_\_\_\_) delovnih dni, ki teče od prejema posameznega pisnega nabavnega naročila oziroma v dogovorjenem roku med izvajalcem in naročnikom, ki bo naveden v posameznem pisnem nabavnem naročilu, na lokacijo, ki bo navedena v posameznem pisnem nabavnem naročilu. Dobavni rok v primeru intervencije (nujnosti) pa je največ 2 (dva) delovna dneva od prejema pisnega nabavnega naročila naročnika.«

Naročnik oddaja javno naročilo brez odpiranja konkurence med ponudniki. Naročnik bo sklenil okvirni sporazum za posamezni sklop s ponudnikom, ki bo po izvedenih pogajanjih oddal ekonomsko najugodnejšo ponudbo.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»SKLOP 3: Tehnološke kemikalije Pozicija 9 in 29

sporočam, da gre pri pozicijah 9 in 29 za identični produkt. Pri dobavitelju je prišlo do zamenjave biocidnega sredstva in sicer prvotno ime je bilo KATHON CF 150 (20 kg), ki se je zamenjalo z ACTICIDE SPX (30 kg). Naknadno pa je pri dobavitelju znova prišlo do zamenjave biocidnega sredstva s sredstvom SUEZ SPECTUS NX1100 (25 kg) , katerega smo vam že dobavljali v obdobju trenutno aktualnega razpisa. Sredstvo poznate. Doziranje sredstva ostane nespremenjeno. Glede na navedeno, bi bilo smotrno in pravilno, če bi v predračunu združili poziciji 9 in 29 (glede na vašo porabo obeh) ter ju pravilno poimenovali SUEZ SPECTUS NX1100 (25 kg).«

Odgovor naročnika na zgornje vprašanje potencialnega ponudnika:

Naročnik spreminja besedilo in količine pri 3. sklopu celotnega predračuna popisa blaga, 9. pozicija, ki se na novo glasi:

|  |  |  |  |  |  |
| --- | --- | --- | --- | --- | --- |
| **Zap.št.** | **Material** | **Kratki tekst** | **Količina embalaže** | **Predvidena količina zaobdobje 12 mesecev** | **EM** |
| 9 | 3026944 | SPECTRUS NX1100 | 25 kg | 75 | KG |

Naročnik pri 3. sklopu briše 29. pozicijo iz celotnega predračuna popisa blaga.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

sklop 4, pozicija 211 SPATULA OBOJESTRANSKA 130MM

Vam lahko ponudimo spatulo dolžine 150mm?

Hvala.«

Odgovor naročnika na zgornje vprašanje potencialnega ponudnika:

Ne.

1. **Dne 5. 7. 2022 smo prejeli vprašanje potencialnega ponudnika z naslednjo vsebino:**

»4. sklop: Laboratorijski material

Pozicija 125: Doza črn pokrov z insertom PE\_HD: Prosimo , da navedete volumen, ki ga želite.«

Odgovor naročnika na zgornje vprašanje potencialnega ponudnika:

Volumen je 1 liter (glej tudi zadnji odgovor pri vprašanju št. 18 tega pojasnila).

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Pozdravljeni,

sklop 4, pozicija 146, vam lahko ponudimo ščetke v paketu 80 kos namesto 100 in vam preračunamo na 100 kos?

Lepo pozdravljeni,«

Odgovor naročnika na zgornje vprašanje potencialnega ponudnika:

V kolikor ščetke ustrezajo zahtevam (bombažna/volnena zelo tanka žička), naročnik dopušča, da ponudnik ponudi ščetke v paketu tudi po 80 kosov. Ceno podajte na paket.

Naročnik spreminja besedilo pri 4. sklopu celotnega ponudbenega predračuna blaga, 146. pozicija, ki se na novo glasi:

|  |  |  |  |  |  |  |
| --- | --- | --- | --- | --- | --- | --- |
| **Zap.št.** | **Kratki tekst** | **Količina embalaže** | **Proizvajalec, kataloška št. ali enakovredni material** | **Posebne zahteve** | **Predvidena količina zaobdobje 12 mesecev** | **EM** |
| 146 | ŠČETKE ZA ČIŠČENJE PIPE  | 1KPL = cca. 80-100KOS | Don Gustavo 2907 | bombažna/volnena zelo tanka žička | 2 | KPL |

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

SKLOP 4 - Kapalna steklenica 100 mL s kapalko - lahko ponudimo kapalno steklenico s pipeto z obrusom?

S spoštovanjem,«

Odgovor naročnika na zgornje vprašanje potencialnega ponudnika:

Lahko ponudite kapalno steklenico s pipeto z obrusom.

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

sklop 4, zap.št. 103 STOJALO ZA PIPETE UNIVERZALNO, Univerzalno stojalo za pipete, dva nivoja, za 7 pipet, SOCOREX, KAT.ŠT. 320.337G - ali vam lahko ponudimo stojalo za 7 pipet, ki ni v dveh nivojih?

Lep pozdrav.«

Odgovor naročnika na zgornje vprašanje potencialnega ponudnika:

Ponudite stojalo za pipete v dveh nivojih.

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

Sklop 4, zap. št. 103 STOJALO ZA PIPETE UNIVERZALNO, Univerzalno stojalo za pipete, dva nivoja, za 7 pipet, SOCOREX, KAT.ŠT. 320.337G - ali vam lahko ponudimo stojalo za 6 pipet?

Lep pozdrav.«

Odgovor naročnika na zgornje vprašanje potencialnega ponudnika:

Ponudite stojalo za 7 pipet.

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Spoštovani,

4. sklop Lab. Material:

26 3019249 TIPSI 1ml EPPENDORF MULTIPIPETO STREAM - želite ceno na kos ali na pak. a100?

27 3022620 TIPSI 5ml EPPENDORF MULTIPIPETO STREAM - želite ceno na kos ali na pak. a100?

28 3019250 TIPSI 10ml EPPENDORF MULTIPIPETO STREAM - želite ceno na kos ali na pak. a100?

31 3019252 ADAPTER 25ml EPPENDORF MULTIPIPE STREAM - želite ceno na kos ali na pak. A7?

32 3019251 ADAPTER 50ml EPPENDORF MULTIPIPE STREAM EPPENDORF, 0030 089.740 - želite ceno na kos ali na pak. A7?

36 3011992 ČISTILNI LISTIČI ZA KIVETE KIMWIPSER KC 7552 - želite ceno na kos ali na pak. A280?

57 3026482 PLASTENKA HDPE 500ML ŠIROK VRAT - prosimo za dodaten opis oz. kat. številko artikla

71 3025760 MERILNI VRČ 500mL - prosimo za dodaten opis - material, graduacija?

87 3020955 FILTER MEMB. ACCU JET PRO 0,2 MC A10 - želite ceno na kos ali na pak. A10?

88 3025851 FILTER ZA 5mL PIPETO BRAND PAK/25 BRAND, 704652 - želite ceno na kos ali na pak. A25?

89 3025852 FILTER ZA 10mL PIPETO BRAND PAK/25 BRAND, 704653 - - želite ceno na kos ali na pak. A25?

92 3014662 PIPETA 1-10ml, BRAND, 704784 - pipeta ni več dobavljiva, ali lahko ponudimo nadomestni art. 705884?

93 3019317 NASTAVEK 1-10ML A200 BRAND, BRAND, 702603 - želite ceno na kos ali na pak. A200 kos?

94 3021907 PIPETA 100-1000uL BRAND, 704780 - pipeta ni več dobavljiva, ali lahko ponudimo nadomestni art. 705880?

125 3022652 DOZA, ČRN POKROV Z INSERTOM PE-HD - prosimo za dodaten opis oz. kat. številko artikla

Lep pozdrav.«

Odgovor naročnika na zgornje vprašanje potencialnega ponudnika:

Naročnik naproša ponudnike, da v 4. sklopu celotnega ponudbenega predračuna blaga upošteva naslednje podatke:

26. pozicija: Cena naj bo na paket. (Planiran je 1 paket)

27. pozicija: Cena naj bo na paket. (Planiran je 1 paket)

28. pozicija: Cena naj bo na paket. (Planiran je 1 paket)

31. pozicija: Cena naj bo na paket. (Planiran je 1 paket)

32. pozicija: Cena naj bo na paket. (Planiran je 1 paket)

36. pozicija: Cena naj bo na paket. (Planiranih je 30 paketov)

57. pozicija: Ponudite lahko material, ki ima iste specifikacije kot, Thermo Scientific™-Nalgene™ Wide-Mouth HDPE Economy Bottles with Closure: Bulk Pack, Catalog number: 332189-0016

71. pozicija: Ponudite lahko material, ki ima iste specifikacije kot, Measuring jugs 500ml, PP autoclavable, grad., low form autoklavierbar , Proizvajalec: Kartell S.p.A., koda izdelka:0115600

87. pozicija: Cena naj bo na paket. (Planiran je 1 paket)

88. pozicija: Cena naj bo na paket. (Planirana sta 2 paketa)

89. pozicija: Cena naj bo na paket. (Planirana sta 2 paketa)

92. pozicija: Lahko ponudite nadomestni artikel.

Naročnik spreminja besedilo pri 4. sklopu celotnega ponudbenega predračuna blaga, 92. pozicija, ki se na novo glasi:

|  |  |  |  |  |  |  |
| --- | --- | --- | --- | --- | --- | --- |
| **Zap.št.** | **Material** | **Kratki tekst** | **Količina embalaže** | **Proizvajalec, kataloška št. ali enakovredni material** | **Predvidena količina zaobdobje 12 mesecev** | **EM** |
| 92 | 3014662 | PIPETA 1-10ml | PIPETA 1-10ml | BRAND, 705884 | 1 | KOS |

93. pozicija: Cena naj bo na paket. (Planiran je 1 paket)

94. pozicija: Lahko ponudite nadomestni artikel.

Naročnik spreminja besedilo pri 4. sklopu celotnega ponudbenega predračuna blaga, 94. pozicija, ki se na novo glasi:

|  |  |  |  |  |  |  |
| --- | --- | --- | --- | --- | --- | --- |
| **Zap.št.** | **Material** | **Kratki tekst** | **Količina embalaže** | **Proizvajalec, kataloška št. ali enakovredni material** | **Predvidena količina zaobdobje 12 mesecev** | **EM** |
| 94 | 3021907 | PIPETA 100-1000uL | PIPETA 100-1000uL | BRAND, 705880 | 1 | KOS |

125. pozicija: Posoda oz. plastenka iz HDPE, primerna za shranjevanje praškastih snovi, granulatov. Volumen 1 liter (1000mL). Naročnik prilaga sliko za predstavo.



1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Podali vam bomo reference naših strank, kjer se vrši dobava preko naročilnic . Ker je le teh v enem letu veliko (da je dosežena vrednost , ki ste jo objavili kot zahtevo za posamezen sklop) bi v polje Številka (oznaka) in datum pogodbe/naročilnice /okvirnega sporazuma navedli namesto številk in datumov naročilnic, ki jih je v enem letu ogromno napisali samo "DOBAVA PO NAROČILNICAH". Prosimo, da nam racionalizirate delo tako, da nam ni potrebno izpisovat vseh številk in datumov, saj je naročilnic res veliko. Isto ste nam dovolili tudi v prejšnjem razpisu, kjer ste dovolili da v polje napišemo "DOBAVA PO NAROČILNICAH". Hvala«

Odgovor naročnika na zgornje vprašanje potencialnega ponudnika:

Naročnik dopušča, da ponudniki pri izpolnjevanju referenc navedejo »dobava po naročilnicah«, vendar morajo pri tem upoštevati obdobje dobave, ki ne sme biti daljše od 1 leta (npr. september 2018 do avgusta 2019)).

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»V razpisni dokumentaciji ste zapisali, da bodo odgovori oz. pojasnila objavljeni na Portalu javnih naročil ter na spletnem naslovu naročnika in podjetja JAVNI HOLDING Ljubljana, d.o.o. (http://www.jhl.si/javna-narocila-iz-podjetij) na mestu, kjer je objavljena razpisna dokumentacija, najkasneje en (1) dan pred rokom za oddajo ponudbe, pod pogojem, da bo zahteva posredovana pravočasno.

Prosimo naročnika, da na portalu javnih naročil pod rubriko dodatna pojasnila objavi, da je odgovoril na vsa vprašanja, tako, da ponudniki vemo, da ne bo več sprememb oz. informacij, ki bi vplivale na našo ponudbo in lahko le to oddamo prej (da ne čakamo 1 dan pred rokom za oddajo ponudb). Vnaprej hvala.«

Odgovor naročnika na zgornje vprašanje potencialnega ponudnika:

Naročnik se trudi, da sproti objavlja odgovore na postavljena vprašanja. Dodatna pojasnila o razpisni dokumentaciji ali vprašanja lahko zainteresirani ponudniki zahtevajo preko Portala javnih naročil, najkasneje do 7. 7. 2022 do 10:00. Naročnik naproša vse ponudnike, da spremljajo objave na Portalu javnih naročil ter na spletnem naslovu naročnika in podjetja JAVNI HOLDING Ljubljana, d.o.o. vse do roka za oddajo ponudbe.

1. **Dne 6. 7. 2022 smo prejeli vprašanje potencialnega ponudnika z naslednjo vsebino:**

»Sklop 4.

148 pladenj 600X300, nizek

149 pladenj 400X300, nizek

Kakšne pladnje želite- kakšen material, ali so to zunanje ali notranje dimenzije? Gladko ali rebrasto dno?

Prosili bi za proizvajalca in kodo artikla, ki ga uporabljate (pri obeh pozicijah), tako da vam ponudimo ustrezen enakovreden artikel. Hvala«

Odgovor naročnika na zgornje vprašanje potencialnega ponudnika:

Pladenj naj bo plastičen s približnimi merami, kot so navedene in z ravnim dnom.

**Ponudnike naprošamo, da pri pripravi ponudbe upoštevate popravljen popis blaga z dne 6. 7. 2022, v katerem so navedeni vsi popravki, ki se ga-ustrezno izpolnjenega priloži k ponudbi.**

**Naročnik meni, da objavljeni odgovori niso razlog za podaljšanje za oddajo ponudbe.**

To pojasnilo postane sestavni del razpisne dokumentacije.

*Pojasnilo je bilo dne, 6. 7. 2022 objavljeno tudi na Portalu javnih naročil.*

Lepo pozdravljeni!

 JAVNI HOLDING Ljubljana

Sektor za javna naročila